# Футбол буйынса Косово йыйылма командаһы

Футбол буйынса Косово йыйылма командаһы — өлөшләтә танылған Косово дәүләтенең халыҡ-ара футбол ярыштарында үҙен танытҡан йыйылма командаһы, ул Косово Футбол федерацияһы етәкселеге аҫтында туплана.

# Футбол буйынса Косово йыйылма командаһы
## Ҡыҫҡаса тарихы

1993 йылда Югославия тарҡалғандан һуң, Косовола үҙенең футбол буйынса танылмаған йыйылма командаһы барлыҡҡа килә, ул үҙенең тәүге уйынында албандарға ҡаршы сығыш яһай (уйын Албанияның еңеүе менән тамамлана — 3:1). Әлеге ваҡытта Косово командаһы ни бары бер нисә генә уйынын үткәрҙе, уларының күбеһе профессиональ клубтарға ҡаршы уйналды. Команданың иң ҙур еңеүе булып Мөхәррәм Сәхити етәкселегендә Монако йыйылма командаһын 7:1 иҫәбе менән еңеү тора. Косово йыйылма командаһы уйнаған әллә ни күп булмаған турнирҙарҙың береһе — ул 2005 йылдың ноябрь башында Төньяҡ Кипр Футбол федерацияһының 50 йыллығығы айҡанлы үткәрелгән турнир. Беренселекте турнир хужаларына биреп, һәм Лапландия командаһын уҙып, Косова йыйылма командаһы икенсе урынға сығыуға өлгәште.
2008 йылдың 6 майында Косово вәкилдәре үҙҙәрен ФИФА-ның тулы хоҡуҡлы ағзалары итеп таныуҙы, УЕФА зонаһында донъя һәм Европа чемпинаттарның һайлап алыу уйындарында ҡатнашырға рөхсәт итеүҙе һорап, ФИФА-ға хат ебәрә. Косово Футболы федерацияһы берләшмәһе президенты Фадиль Вокри был ваҡиғаны «тарихи мәл» тип атаны һәм Косовоның ФИФА составына тиҙ арала ҡабул ителәсәгенә ышаныс белдерҙе. Ләкин 2008 йылдың октябрендә ФИФА-нан килгән яуаптарҙың береһенә ярашлы, Косовоның был үтенесе ҡабул ителмәй. Косовоның үтенесе ФИФА регламентының 10-сы пунктын боҙғаны асыҡлана, ә был, үҙ нәүбәтендә, бары тик халыҡ-ара берләшмәләр тарафынан танылған дәүләттәр генә ФИФА ағзаһы була ала тигән ҡарарға ҡаршы килә. Косовоның ФИФА-ға һәм УЕФА-ға алыуҙарын һорап биргән тағы үтенесе лә 2011 йылдың 22 октябрендә кире ҡағыла.
2012 йылдың декабрендә футбол донъя картаһында ғәмәлдә яңы дәүләт барлыҡҡа килде: Токиола үткән ФИФА башҡарма комитеты клубтарға, шулай уҡ Косовоның йәштәр һәм ҡатын-ҡыҙҙар йыйылма командаларына ФИФА футбол ассоциацияһына ингән командалар менән иптәштәрсә матч үткәрергә рөхсәт итте.
2016 йылдың 3 майында Косово рәсми рәүештә ФИФА-ға ҡабул ителә.
Косово йыйылма командаһының донъя чемпионатына һайланма турнир сиктәрендә үткән рәсми кимәлдәге тарихи дебюты 2016 йылдың 5 сентябрендә Финляндияға ҡаршы уйналасаҡ 2018 йылғы донъя чемпионатына һайлап алыуҙың ҡунаҡтарса алышында үтте.

# Футбол буйынса Косово йыйылма командаһы
## Баш тренерҙар

* Ает Шошоли (1993)
* Мухаррем Сахити (2005—2006)
* Эдмонд Ругова (2006)
* Куйтим Шала (2006—2008)
* Альберт Буньяки (2009—)

# Футбол буйынса Косово йыйылма командаһы
## Йыйылма команда составы

Футбол буйынса 2018 йылғы донъя чемпионаты матчында Исландия йыйылма командаһына ҡаршы уйнаясаҡ Косово йыйылма командаһы составына баш тренер Альберт Буньяки түбәндәге футболсыларҙы саҡырҙы (2017 йылдың 24 марты):
    уйындар һәм голдар буйынса 2016 йылдың 16 ноябренә ҡарата мәғлүмәттәр:
| Позиция | Уйынсы | Тыуған ваҡыты | Матчтар | Голдар | Клуб |
| Вр | Самир Уйкани | 5 июль 1988 йыл | 11 | 0 | Пиза (Италия) |
| Вр | Бледар Хайдини | 19 июнь 1995 йыл | 0 | 0 | Трепча'89 |
| Вр | Адис Нуркович | 28 апрель 1986 йыл | 0 | 0 | Травник |
| Защ | Фаноль Пердедай | 16 июль 1991 йыл | 11 | 0 | Мюнхен 1860 |
| Защ | Леарт Пакярада | 8 октябрь 1994 йыл | 8 | 0 | Зандхаузен |
| Защ | Альбан Пниши | 20 октябрь 1990 йыл | 6 | 0 | Грассхоппер |
| Защ | Амир Ррахмани | 24 февраль 1994 йыл | 5 | 0 | Локомотива |
| Защ | Бенджамин Кололли | 15 май 1992 йыл | 1 | 0 | Лозанна |
| Защ | Ардиан Исмайли | 30 сентябрь 1996 йыл | 0 | 0 | Хайдук (Сплит) |
| Защ | Мергим Войвода | 1 февраль 1995 йыл | 0 | 0 | Мускрон |
| Защ | Фидан Алити | 3 октябрь 1993 йыл | 0 | 0 | Славен Белупо |
| ПЗ | Бернард Бериша | 24 октябрь 1991 йыл | 7 | 0 | Терек |
| ПЗ | Берсант Целина | 9 сентябрь 1996 йыл | 5 | 1 | Твенте |
| ПЗ | Валён Бериша | 7 февраль 1993 йыл | 5 | 1 | Ред Булл (Зальцбург) |
| ПЗ | Милот Рашица | 28 июнь 1996 йыл | 5 | 0 | Витесс |
| ПЗ | Арбер Зенели | 25 февраль 1995 йыл | 4 | 0 | Херенвен |
| ПЗ | Херолинд Шаля | 1 февраль 1992 йыл | 4 | 0 | Касымпаша |
| ПЗ | Хекуран Крюэзиу | 12 февраль 1993 йыл | 3 | 0 | Люцерн |
| Нап | Ведат Мурики | 24 апрель 1994 йыл | 3 | 0 | Генчлербирлиги |
| Нап | Эльбасан Рашани | 9 май 1993 йыл | 2 | 2 | Русенборг |
| Нап | Донис Авдияй | 25 август 1996 йыл | 0 | 0 | Шальке 04 |
| Нап | Атде Нухиу | 29 июль 1989 йыл | 0 | 0 | Шеффилд Уэнсдей |
| Нап | Бесарт Бериша | 29 май 1985 йыл | 0 | 0 | Мельбурн Виктори |